TLL-FRA-SFO. Ootuspäraselt mittemidagiütlevale Estonian Airi (OV) lennule järgnes Frankfurtis välkkiire ümberistumine LH Boeing 747-sse, mis meid 10 tunniga San Franciscosse toimetas. Nõme oli asja juures see, et mina ja mu kaks kolleegi paigutati lennukis  üksteisest võrdlemisi kaugele, kusjuures kõik avariiväljapääsude juures või vahekäigu ääres olevad istekohad olid juba hõivatud, ehk siis jalaruumiga me just uhkustada ei saanud. Isiklikke telekaid pole LH oma 747-te turistiklassi paigaldanud, aga vähemalt süüa-juua anti viisakalt.